A fost aprobat proiectul pentru digitalizarea Spitalului Județean de Urgență Slatina. Peste 891.000 euro, bani proveniți din fonduri europene, vor aduce mai multe îmbunătățiri în sistemul medical, consolidând calitatea și eficiența serviciilor oferite pacienților.
"Spitalul Județean de Urgență Slatina va beneficia de fonduri europene dedicate digitalizării activităților sale. Proiectul "Digitalizarea activității Spitalului Județean de Urgență Slatina" a fost aprobat astăzi și va primi finanțare în cadrul PNRR, Componenta 7 "Investiții în sistemele informatice și în structura digitală a unităților sanitare publice". Pe termen mediu și lung, obiectivul principal presupune ca toată activitatea specifică din cadrul spitalului să poată fi realizată digitalizat, spitalul dispunând astfel, de un Sistem Informatic Integrat funcțional, în toate departamentele și secțiile unității. Această investiție, cu o durată de implementare de 22 de luni, va aduce o serie de îmbunătățiri semnificative în sistemul nostru medical, consolidând calitatea și eficiența serviciilor oferite pacienților noștri", se arată în postarea PSD Olt.